45. ΝΟΜΟΣ υπ’ αριθ. 591 της 28 Μαΐου/1 Ιουν. 1977 (ΦΕΚ Α΄  150) Περί μετατάξεως εις το Ταμείον Ασφαλίσεως Δημοτικών και Κοινοτικών Υπαλλήλων, των εν αποσπάσει υπηρετούντων εις αυτό, δημοτικών και κοινοτικών υπαλλήλων. Άρθρον μόνον.-1.Οι, κατά την 12ην Μαΐου 1977 υπηρετούντες εν αποσπάσει παρά τω Ταμείω Ασφαλίσεως Δημοτικών και Κοινοτικών Υπαλλήλων δημοτικοί και κοινοτικοί υπάλληλοι μετατάσσονται με τον ον κέκτηνται βαθμόν εις τας υπό των διατάξεων του άρθρ. 3 του υπ’ αριθ. 205/1976 Π.Δ/τος «περί διαρθρώσεως των υπηρεσιών και θέσεων προσωπικού του Ταμείου Ασφαλίσεως Δημοτικών και Κοινοτικών Υπαλλήλων» και της υπ’ αριθ. Δ2α/75799/1976 αποφάσεως Υπουργού Κοινωνικών Υπηρεσιών «περί μεταφοράς θέσεως τακτικού προσωπικού εις κλάδους ΑΤ, ΜΕ και ΣΕ του Ταμείου» προβλεπομένας και υφισταμένας κενάς οργανικάς θέσεις του Κλάδου ΜΕ1, ανεξαρτήτως των περιορισμών των προβλεπομένων υπό των κειμένων διατάξεων. 2.Η μετάταξις ενεργείται δια κοινής αποφάσεως των Υπουργών Εσωτερικών και Κοινωνικών Υπηρεσιών, εκδιδομένης κατόπιν αιτήσεως των ως άνω υπαλλήλων, υποβαλλομένης εντός τριμήνου προθεσμίας από της ισχύος του παρόντος, μετά γνώμην του αρμοδίου Υπηρεσιακού Συμβουλίου του Ταμείου. 3.Η σειρά αρχαιότητος των μετατασσομένων προς τους εν τω αυτώ Κλάδω υπηρετούντας, καθορίζεται εκ του χρόνου της εν τω βαθμώ υπηρεσίας εκάστου. Συντρέχοντος του αυτού χρόνου υπηρεσίας εις τον αυτόν βαθμόν η σειρά αρχαιότητος ορίζεται δι’ αποφάσεως του αρμοδίου Υπηρεσιακού Συμβουλίου του Ταμείου μετ’ εκτίμησιν των ουσιαστικών προσόντων των υπαλλήλων. Η ισχύς του παρόντος άρχεται από της δημοσιεύσεως του δια της Εφημερίδος της Κυβερνήσεως. 